Die wêreld in foto’s – 15 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Hyundai vertoon sy splinternuwe Genesis GV80-sportnutsvoertuig tydens ŉ spesiale geleentheid in Goyang, Suid-Korea. (Foto: Ahn Young-joon, AP) ŉ Vrou moker ŉ papiermaché pop van Jimmy Morales, die uitgaande Guatemalaanse president, buite die hoofkwartier van die Sentraal-Amerikaanse parlement in Guatemala-stad. (Foto: Oliver De Ros, AP) Honde verwelkom hul eienaar terug in Talisay, ŉ asbedekte dorpie in die Filippyne. Taal, ŉ vulkaan in dié gebied, spoeg lawa die lug in en veroorsaak voortdurend trillings. Vrese bestaan dat ŉ groter en gevaarliker uitbarsting moontlik is. (Foto: Aaron Favila, AP) Toegewyde Hindoes bid rollend op die grond as deel van ŉ ritueel tydens die Madhav Narayan-fees in Bhaktapur, Nepal. (Foto: Niranjan Shrestha, AP) Pres. Donald Trump verlaat Air Force One ná ŉ verkiesingsveldtog in Milwaukee. (Foto: Kevin Wolf, AP)